256 
(Bradypodidæ.) 
trent samme Former og Forbindelser som hos Megatheriiner. Sammen med Ryggens Muskler 
indskrænkes Ryghvirvlernes Styrke, deres Torntappe blive ganske lave, ligeledes deres øvrige 
Udvæxter svage, de ejendommelige Ledforbindelser mellem Pre. aecessorm og deres Omgivelser 
ere nær ved at forsvinde. Halen sættes saa godt som helt ud af Brug og svinder ind til en kort 
Stump. En Følge af, at Forlemmet væsenlig opgiver sin Tjeneste som Støtte for Legemet, 
er det maaske, at det faar en mindre fast Stilling i Forhold til Hvirvelraden, og at de forreste 
Ribben i mindre Grad paavirkes af det; det kan ske, at det forreste eller de to forreste Ribben 
miste Forbindelsen med Brystbenet, ligesom det ogsaa kan ske, at det ellers vanslægtede Ribben 
påa 7de Halshvirvel forlænges og støder til Brystbenet. 
Af Bradypodinernes Slægter er Choloepus den, der vel i de fleste Henseender er bleven 
staaende paa det laveste Trin. Dens forreste Kindtand er endnu veludviklet, fritstaaende, og 
har Form som Hjørnetand, som hos de fleste af de oprindeligste Megatheriiner. Hovedskallens 
Ansigt er ikke paafaldende forkortet, Mellemkjæbebenet ret fremstaaende og Underkjæben 
forrest tydelig tudformet. ste Fingerled, i 2den og 3dje Finger, er vel sammensmeltet med 
de tilstødende Seneknogler, men ellers ganske frit, skjønt stærkt indkilet i Mellemhaandsbenet ; 
den tilstedeværende øvre Ende af 1ste Mellemhaandsben er forholdsvis lang og foroven ikke 
sammensmeltet med 2det Mellemhaandsben; 2det og 3dje Mellemhaandsben ere ogsaa ind- 
byrdes frie, med forholdsvis veludviklede Ledflader mod hinanden; næsten alle Haandrods- 
knogler ere indbyrdes frie og have veludviklede Ledflader baade indbyrdes og mod Mellem- 
haandsbenene; kun Seaphoideum kan være sammenvoxet med Multangulum majus, der 
igjen er sammenvoxet med iste Mellemhaandsben. ste Taaled, i de tre midterste Tæer, 
er helt frit, som Fingerleddene; de tilstedeværende øvre Ender af 1ste og dte Mellemfodsben 
ere forholdsvis lange og foroven frie; de tre midterste Mellemfodsben ere indbyrdes helt frie, 
skjønt ret fast sammenføjede, og med ret veludviklede Ledflader mod hverandre; alle Fod- 
rodsknoglerne ere frie og have gode Ledflader indbyrdes og mod Mellemfodsbenene; Hælbenet 
er uden Forbindelse med Naviculare og har ikke taget Plads fra Cuboideum; og Gruben for Læg- 
benet i Ydersiden af Rullebenet er ikke helt udklædt med Ledbrusk. De forreste Ribben have 
ikke mistet deres Forbindelse med Brystbenet. Men i flere Henseender er Choloepus naaet 
højere end den ene eller den anden af de andre Bradypodiner: I Hovedskallen er Pre. ptery- 
goideus luftfyldt og opsvulmet. I Lemmerne ere de lange Knogler blevne længere end hos andre, 
især paafaldende for Mellemhaands- og Mellemfodsbenenes Vedkommende; og 4de Finger er 
sat ud af Brug og vantreven, kun tilstede som et Stykke Mellemhaandsben, frit eller sammen- 
voxet foroven med 3dje Mellemhaandsben, saa at der i Haanden altsaa kun findes to velud- 
viklede Fingre, 2den og 3dje; af dte Finger er hvert Spor forsvundet; som Følge af Indskrænk- 
ningen af de yderste Fingre blive de tilsvarende Haandrodsknogler mindre; Cuneiforme og 
Hamatum miste noget af deres oprindelige Størrelse. Bageste Halshvirvels Ribben kan, hos 
en af Slægtens Arter, være forlænget til Brystbenet. At Ryghvirvlernes Tal hos Choloepus er 
